Új információk és egy videó jelent meg a Panasonic GX1-ről – frissítve! - MLZphoto
Új információk és egy videó jelent meg a Panasonic GX1-ről – frissítve!
Írta: MLaca · 2011.11.06
Frissítés: a vártnál korábban, azaz ma jelentette be DMC-GX1 gépét a Panasonic. A specifikációk a folytatásban bejöttek. Részletes tesztet is készítek majd róla a közeljövőben.
Elvileg jövő hét kedden, tehát november 8-án jelenti be hivatalosan a Panasonic új csúcskategóriás m4/3 gépvázát, a DMC-GX1-et, amiről most újabb információk jelentek meg. Ráadásul véletlenül publikussá tették a készülék reklámvideóját is, amit kicsit lentebb tekinthettek meg.
Természetesen azóta a gyártó levette oldaláról a klipet, így ott már nem látható, azonban lelkes rajongók már kitették a youtube-ra. No, de előbb lássuk a valamivel részletesebb műszaki paramétereket (korábban már olvashattunk ez ügyben egyes pletykaoldalakon):
16 MP Live CMOS szenzor
Precíz, gyors kontrasztérzékelős AF rendszer
3”-os érintőképernyő élességállításhoz és kioldáshoz is használható
0,09 mp alatt élesre álló fókuszrendszer (X jelölésű objektívekkel)
Funkciókhoz rendelhető „function” gombok
Dönthető külső EVF (1,44 millió képponttal, 100%-os képfedéssel)
Ezüstben és feketében lesz kapható a váz
Olympus: „Hamarosan vége a várakozásnak!”
Fotós tanfolyamot indít a Tripont
Visszatekintés 2012-re és díjkiosztó – második rész
Következő poszt Samsung NX200 ante portas!
Előző poszt Önálló partifotós-robotot fejlesztett a Microsoft